กรณ์ใช้บสย.ค้ำหนี้แสนคนคิดดอก16%
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย — “กรณ์” ยันใช้ บสย.ค้ำลูกหนี้นอกระบบ ชาร์จดอกเบี้ย 16% ต่อปี 
นายกรณ์ จาติกวณิช รมว.คลัง เปิดเผยว่า ยืนยันว่าแนวทางแก้ไขปัญหาหนี้นอกระบบในส่วนของลูกหนี้ที่ยังโอนหนี้เข้าระบบไม่ได้ เนื่องจากไม่สามารถหาผู้ค้ำประกันได้ โดยให้บรรษัทประกันสินเชื่ออุตสาหกรรมขนาดย่อม (บสย.) เข้าไปค้ำประกันให้และจะคิดอัตราดอกเบี้ยที่ 16% ต่อปี จากปกติที่คิด 12% ต่อปี 
รมว.คลัง กล่าวว่า ลูกหนี้ส่วนนี้ประมาณ 1 แสนคนหรือประมาณ 1015% ของจำนวนลูกหนี้ที่สามารถโอนเข้าระบบได้ 7.5 แสนราย 
ทั้งนี้ คลังประเมินว่า น่าจะสามารถโอนหนี้เข้าระบบได้ทั้งหมดประมาณ 5.56.5 แสนราย ภายในกลางเดือน ก.ค.นี้ และสำหรับลูกหนี้ที่เป็นหนี้ไม่เกิน 5 หมื่นบาทจะโอนได้หมดภายในสิ้นเดือน พ.ค.
สำหรับลูกหนี้ที่มาขึ้นทะเบียนทั้งหมด 1.2 ล้านราย สุดท้ายแล้วมีประมาณ 2 แสนรายที่คิดว่ารัฐบาลแจกเงิน จึงถอนตัวไป ก็จะเหลือประมาณ 1 ล้านคน ซึ่งคาดว่าประมาณ 2.5 แสนราย จะยุติก่อน เพราะไม่ได้รับความร่วมมือกับเจ้าหนี้ ก็เหลือ 7.5 แสนราย และประมาณ 1015% ติดปัญหาการค้ำประกัน ก็จะให้ บสย. เข้าไปค้ำ และอีก 1015% ของ 7.5 แสนราย มีรายได้ไม่แน่นอน และไม่ได้ชำระหนี้ทุกประเภท หรือประมาณ 1 แสนคน จะมีการอบรมอาชีพให้ สุดท้ายแล้วน่าจะมีประมาณ 5.56.5 แสนคน นี่คือเป้าหมายว่าจะโอนเข้าระบบได้จากจำนวน 7.5 แสนคน ถือว่าสำเร็จแล้ว